Biedrības „Latvijas Olimpiešu klubs”

Reģ. Nr. 40008023637

**VALDES SĒDES PROTOKOLS**

|  |  |
| --- | --- |
| 2015. gada 5. novembrī | Rīgā, Elizabetes ielā 49 |

Sēdē piedalās: Ingrīda Amantova, Anita Klapote, Ieva Zunda, Vita Matīse, Gundars Upenieks, Baiba Veisa.

1. I. Amantova informē par braucienu uz 21.Eiropas Fair Play kongresu Baku. Par piedzīvoto, būtiskākajām atziņām un ieguvumiem klubam, pārstāvot Latviju minētajā pasākumā.
2. I. Amantova informē par sastādīto nākamā gada budžetu Olimpiešu klubam. Budžets sastādīts, ņemot vērā LOK plānoto finansējumu 30 000 apmērā, kas tiks sadalīts Olimpiešu klubam un Olimpiskajai Akadēmijai. Budžets iesniegts LOK vadībai.
3. B. Veisa ziņo, ka, ņemot vērā līdzšinējo neveiksmīgo situāciju ar kluba mājaslapu un to, ka esošajiem kluba aktīvistiem nav laiks to veidot, ir izsludināta prakses vakance portālā prakse.lv, lai piesaistītu studentus kluba mājaslapas un lapu sociālajos tīklos uzturēšanai. Tika aicināti pieteikties jaunieši, kas interesējas par sportu un brīvajā laikā vēlas iesaistīties kluba darbībā, nodrošinot PR un sabiedrisko attiecību aktivitātes, pretī saņemot praksi, ja tā nepieciešama viņu mācību procesā. Tika saņemti 3 kandidātu pieteikumi, no kuriem tika izvēlēta Sanita Petrusevica. Valde uzdot B.Veisai koordinēt šīs darbības tālāk.
4. I. Amantova stāsta par nupat iznākušo filmu par Murjāņu sporta ģimnāziju, kas nav slavinoša un satur negatīvu informāciju par skolu.
5. I. Amantova informē par sagatavoto projektu par plānotajām sporta nometnēm Murjāņos 2016. gada vasarā ārzemēs dzīvojošo latviešu ģimeņu bērniem. Amantova ir sagatavojusi projektu, lai to prezentētu ārvalstu latviešu biedrībām un aicinātu iespējamos dalībniekus.
6. Par Olimpiešu kluba iespējamo projektu Latvijas 100-gadei. Pēc LOK ierosinājuma tā varētu būt dokumentāla filma par LOK vēsturi. Klātesošie valdes locekļi šo ideju atbalsta, bet jautājums par finansējumu.
7. B.Veisa informē klātesošos par sarunu ar LOK, ka, iespējams, projekta “Sporto visa klase” 3. gadā varētu tikt ieplānotas arī pāris nodarbības par Fair Play. Šī iniciatīva tiek atbalstīta. Nolemts turpināt sekot šīs iniciatīvas ieviešanai.
8. Pēc LOK iniciatīvas, klubs tiek aicināts sagatavot prezentāciju par Fair Play, ar ko izglītot un iedvesmot Latvijas olimpiskās vienības sportistus pirms to dalības Olimpiskajās spēlēs. Prezentācija būtu rādāma Olimpiskā vienības “teambuilding” pasākumā 2016. gada janvārī pirms jaunatnes Olimpiskajām spēlēm Lillehammerē.

B. Veisa stāsta par iespējamo ideju, proti, prezentācija sastāvēs no 3 daļām: izjust, izglītot, iedvesmot. Iedves To veidotu video sižeti. Pirmajā daļā tie būtu bērnudārza vecuma bērni, kas sapņo par ideālo sporta veidu Latvijai, par to, kāpēc jāpiedalās Olimpiskajās spēlēs un kāpēc ir jāuzvar godīgi. Otrā – izglītojošā daļa stāsta par Fair play principiem, kas tie ir un kāpēc tie ir būtiski. Šajā daļā varētu būt kāda profesionāļa uzstāšanās vai arī praktiska nodarbība/workshops ar spēlēm vai diskusiju sportistiem. Trešā daļa būtu slavenu sportistu sveicieni un iedvesma ievērot Fair Play principus.

1. B. Veisa informē par kluba pārstāvju dalību 1. Pasaules Olimpiešu forumā Maskavā. Par to, kādi kontakti iegūti, kādas atziņas un zināšanas gūtas, lai nākotnē varētu pilnveidot Olimpiešu kluba darbu Latvijā.
2. I. Amantova informē par plānoto brošūru par Rucavas koku projektu. Lūdz valdes atbalstu brošūras izdošanai. Klātesošie piekrīt par šādas brošūras nepieciešamību, piekrīt arī tā vizuālajai idejai un atbalsts brošūras izdošanu par kluba līdzekļiem. I. Amantova vāc materiālus brošūras saturam, bet B.Veisa atbild par tā izdošanu.

Vienlaikus tiek atgādināts par nepieciešamību izvietot plāksnītes pie katra koka, uz kuras ir minēts koka nosaukums, iestādīšanas gads un olimpieša vārds, kas to stādījis. Šīs plāksnītēs būtu jāsagatavo un jāuzstāda nākamajā pavasarī. Klātesošie valdes locekļi atbalsta, ka tas darāms par kluba līdzekļiem.

1. Olimpiešu klubam būtu aktīvāk jāinformē par Fair Play principiem arī ar sportu saistītie profesionāļi, sporta treneri. Tāpēc būtu nepieciešams padomāt par šāda semināra sagatavošanu. I.Zunda tiek aicināta uzņemties idejas virzīšanu.

Nākamā Olimpiešu kluba valdes sēde plānota 2015. gada 3. decembrī plkst. 9:00.

Par vietu vēl tiks izziņots.

Sēdi vada: I. Amantova

Sēdi protokolē: A. Klapote